قيز مکتبي‌نین آچيلماسينا يئرلي روحانيلر مانع اولوردولار. روحانيلر قيزلارا تحصيل وئرمک تکليفيندن غضبله‌نير و جاماعاتي آياغا قالديريرديلار. کؤهنه فيکيرلي روحانيلر مکتب آچماق تکليفيني بَينميش قاضي مير محمد کريمي قاپيسينا آغ نفت تؤکوب يانديرماقلا هده‌له‌ييرديلر. مکتبين محض آذربايجانلي قيزلار اۆچون تأسيس ائديلمه‌سي معاريفچي مئسئناتين حياتيني بؤيوک تهلوکه قارشيسيندا قويوردو. دؤورون کؤهنه فيکيرلي، موحافيظه‌کار آداملاري آذربايجانلي قيزلارين اوخوماسيني بؤيوک بير قباحت سايديقلارينا گؤره حاجي زین العابدین تاغی‌یئوي ده اؤلدورمک ايسته‌ييرديلر. "قاراگوروهچو ايري عمامه‌لي، قارا عابالي روحانيلر، يئکه‌قارين ائنلي‌قورشاق، ساققالي حنالي حاجيلار اورتايا چيخيب عيصمتي-نيسواندان دانيشا-دانيشا، قوراندان آيه‌لر، پئيغمبر، خليفه، ايماملاردان حديثلر و ثوبوتلار گتيره‌رک بو ايشي کوفر آدلانديريب. حاجي زین العابدین تاغی‌یئوي ديندن کنار عمللرده گوناهلانديريرديلار. تاپانچالي-خنجرلي قوچولار ايسه تهديده کئچيرديلر"